text: [{"text_idx": "#000004", "text": "Eg vil sleppa aftur til F\u00f8royar at sp\u00e6la"}, {"text_idx": "#000005", "text": "Jesper Binzer kemur til F\u00f8royar a\u0301 Planet Awards at handa eina av planetunum. Hetta er a\u00f0ru fer\u00f0, at Jesper er i\u0301 F\u00f8royum, fyrru fer\u00f0 var, ta\u0301 hann vi\u00f0 bo\u0301lki si\u0301num D.A.D. i\u0301 1999 sp\u00e6ldi konsert i\u0301 H\u00f8llini a\u0301 Ha\u0301lsi."}, {"text_idx": "#000007", "text": "Enn eitt sto\u0301rt navn u\u0301r to\u0301nleikai\u0301dna\u00f0inum hevur bo\u00f0a\u00f0 fra\u0301, at hann kemur til F\u00f8royar i\u0301 sambandi vi\u00f0 Planet Awards 28. januar a\u0301 Hotel F\u00f8royum. Talan er um Jesper Binzer, sangara i\u0301 einum av st\u00f8rstu donsku rokkbo\u0301lkunum seinastu 20 a\u0301rini D.A.D. Vit hava pra\u0301ta\u00f0 vi\u00f0 henda fryntliga rokksangara, um konsertina a\u0301 Ha\u0301lsi i\u0301 1999, um D.A.D. um forti\u0301\u00f0, nu\u0301ti\u0301\u00f0 og framti\u0301\u00f0."}, {"text_idx": "#000009", "text": "Teir fy\u0301ra Jesper Binzer, Jakob Binzer, Stig Pedersen og Peter Lundholm Jensen, sum stovna\u00f0u Disney Land After Dark, mynda\u00f0u bo\u0301lkin fra\u0301 1984-1998, ta\u0301 trummuleikarin Peter ikki ti\u0301mdi longur og fo\u0301r burtur u\u0301r bo\u0301lkinum. Hetta var eitt sto\u0301rt umskifti, og tu\u0301rurin til F\u00f8royar var mitt i\u0301 rokinum vi\u00f0 at fa\u0301a ein ny\u0301ggjan lim skora\u00f0an inn i\u0301 hesa gomlu eindina."}, {"text_idx": "#000010", "text": "\u201cHetta var okkara fyrsta konsert vi\u00f0 ny\u0301ggja trummuleikaranum Laust Sonne, og ti\u0301 vo\u0301ru vit \u00f8giliga strongdir. Vit eru ein bo\u0301lkur, hv\u00f8rs styrki i\u0301 sto\u0301ran mun liggur i\u0301 t\u00f8ttu bondunum i\u0301millum limirnar, i\u00f0 millum anna\u00f0 koma av, at vit alla ti\u0301\u00f0ina hava veri\u00f0 teir somu liminirnir i\u0301 bo\u0301lkinum\u201d, sigur Jesper. Hann grei\u00f0ir fra\u0301, at talan var um eina stutta konsertfer\u00f0 vi\u00f0 trimum konsertum, konsertini i\u0301 F\u00f8royum, eini konsert i\u0301 Wachen i\u0301 Ty\u0301sklandi a\u0301 einum tungma\u0301lmsfestivali og a\u0301 konsert a\u0301 Skanderborg festivalinum. Konsertirnar vo\u0301ru mitt i\u0301 framlei\u00f0sluni av fl\u00f8guni Everything Glows. Ti\u0301 vo\u0301ru l\u00f8g av hesari fl\u00f8gu roynd live i\u0301 F\u00f8royum fyrstu fer\u00f0."}, {"text_idx": "#000011", "text": "Jesper sigur, at hann minnist ikki so v\u00e6l sja\u0301lva konsertina. Men I\u0301tro\u0301ttarh\u00f8llina a\u0301 Ha\u0301lsi minnist hann. Hann minnist serliga backstage \u00f8ki\u00f0, i\u00f0 var kaffistovan vi\u00f0 plastikkurtapottum og \u00f8llum ti\u0301, i\u00f0 hoyrir til eina kaffistovu i\u0301 eini I\u0301tro\u0301ttarh\u00f8ll."}, {"text_idx": "#000013", "text": "Hann sigur, at hann heldur ikki vil leggja skjo\u0301l a\u0301, at D.A..D vil sleppa til F\u00f8royar aftur at sp\u00e6la. Teir hava veri\u00f0 i\u0301 sambandi vi\u00f0 ein av f\u00f8roysku festivalunum, og hann vo\u0301nar, at hansara fer\u00f0 til F\u00f8royar, kann vera vi\u00f0 til, at fa\u0301a okkurt at spyrjast burtur u\u0301r hesi avtalu."}, {"text_idx": "#000014", "text": "\u201cVit fara a\u0301 eina langa konsertfer\u00f0 i\u0301 summar og sp\u00e6la millum anna\u00f0 a\u0301 no\u0301gvum donskum festivalum, so stuttligt hev\u00f0i veri\u00f0, um ein f\u00f8royskur festivalur hev\u00f0i passa\u00f0 inn i\u0301 skra\u0301nna\u201d, sigur Jesper."}, {"text_idx": "#000015", "text": "Bara sla\u0301a hart a\u0301 trummurnar\nKonsertin i\u0301 1999 hja\u0301 D.A.D. i\u0301 F\u00f8royum var merkt av, at ny\u0301ggjur trummuleikari var komin i\u0301 bo\u0301lkin, samansp\u00e6li var ikki li\u0301ka gott sum a\u0301\u00f0ur, og slettis ikki li\u0301ka gott, sum ta\u00f0 er vor\u00f0i\u00f0 si\u0301\u00f0an hetta. Jesper grei\u00f0ur fra\u0301: \u201cTa\u00f0 at fa\u0301a Laust inn i\u0301 bo\u0301lkin var ein orkuinnspr\u00e6ning. Hann er so \u00f8giliga musikalskur \u2013 Eg vildi n\u00e6stan sagt, at hann er tann fyrsti ordiligi to\u0301nleikarin, vit hava havt i\u0301 bo\u0301lkinum. Hetta hevur a\u0301virka\u00f0 okkum no\u0301gv sum bo\u0301lk. Fyrst og fremst eru ko\u0301rini blivin no\u0301gv betri, ta\u00f0 er trummusp\u00e6li eisini. Men hann gevur eisini no\u0301gv i\u0301 lagskrivingini og ger, at no\u0301gv ting bara eru i\u0301 lagi. Hetta gevur okkum eitt no\u0301gv st\u00f8rri to\u0301nlistarligt fr\u00e6lsi, til at gera akkura\u0301t ta\u00f0, sum vit hava hug til at gera. Men umframt at vit hava l\u00e6rt no\u0301gv av Laust, so hevur hann eisini l\u00e6rt okkurt av okkum. T.d. at onkunti\u0301\u00f0 skal hann bara sla\u0301a hart a\u0301 trummurnar, heldur enn at hugsa, um ta\u00f0 svingar ella ikki."}, {"text_idx": "#000016", "text": "D.A.D. hava li\u0301ka fra\u0301 fyrstu u\u0301tga\u0301vunum flutt seg to\u0301nlistarliga a\u0301 hv\u00f8rjari u\u0301tga\u0301vu. Bo\u0301lkurin hevur megna\u00f0 at fylgt vi\u00f0 ti\u0301\u00f0ini og hevur givi\u00f0 si\u0301tt bo\u00f0 uppa\u0301 nu\u0301ti\u0301\u00f0arrokk \u00f8ll a\u0301rini, to\u0301 vi\u00f0 einum sterkum D.A.D. samleika. Jesper sigur, at hetta er r\u00e6ttiliga tilvita\u00f0, men eisini vi\u00f0f\u00f8tt. Teir hava alla ti\u0301\u00f0ina havt hug at fylgja vi\u00f0. Hann sigur, at hann hevur alla vir\u00f0ing fyri bo\u0301lkum, i\u00f0 sp\u00e6la si\u0301n to\u0301nleik og halda seg til hann. Men hja\u0301 D.A.D. hava teir \u00f8ll a\u0301rini kent seg, sum um teir vo\u0301ru partar av to\u0301nleikapallinum, og ti\u0301 hevur ta\u00f0 veri\u00f0 na\u0301tu\u0301rligt at flyta seg vi\u00f0 honum: \u201cTu\u0301 kanst ikki noy\u00f0a teg sja\u0301lvan at ver\u00f0a ny\u0301skapandi, antin ert tu\u0301 ta\u00f0 ella ikki. Vit royna at hyggja innan i\u0301 okkum sja\u0301lvar og finna to\u0301nleikin i\u0301 okkum. Ta\u00f0 kann gerast pi\u0301nligt, men okkara st\u00f8rstu successir eru komnar, ta\u0301 vit hava flutt okkum longst. Tild\u00f8mis ta\u0301 vit gj\u00f8rdu No Fuel Left For The Pilgrims. Men ta\u00f0 liggur alti\u0301\u00f0 eitt try\u0301st fra\u0301 a\u0301sko\u00f0arunum til at halda fram i\u0301 somu rillu, men ta\u00f0 vilja vit ikki."}, {"text_idx": "#000018", "text": "Hetta er ikki bara handverk, men kemur nokkso no\u0301gv innani\u0301fra\u0301 ti\u0301 hendir broytingin i\u0301 to\u0301nleikinum r\u00e6ttiliga no\u0301gv av s\u00e6r sja\u0301lvum. Eg haldi ikki, at ta\u00f0 er m\u00f8guligt at seta seg ni\u00f0ur og siga, at nu\u0301 fari eg at skriva eitt sovor\u00f0i\u00f0 lag, ta\u00f0 ber ikki til."}, {"text_idx": "#000019", "text": "Heilt fra\u0301 byrjanini hevur D.A.D. veri\u00f0 kendur, sum ein tann besti danski konsertbo\u0301lkurin, vi\u00f0 sto\u0301rum og o\u0301gvisligum pallframf\u00f8rslum er alti\u0301\u00f0 talan um sto\u0301rslignar konsertir. Tv\u00e6r av konsertunum i\u0301 fj\u00f8r tann a\u0301 Roskilde Festivalinum og tann i\u0301 KB-H\u00f8llini vo\u0301ru tiknar upp b\u00e6\u00f0i i\u0301 ljo\u0301\u00f0 og myndum. I\u0301 l\u00f8tuni situr bo\u0301lkurin og ger uppt\u00f8kurnar kla\u0301rar til ti\u0301 fyrstu D.A.D. DVD\u2019ina Scare Yourself Live. Talan er um n\u00e6stan tri\u0301ggjar ti\u0301mar av to\u0301nleiki, umframt ymiskt eykatilfar. T.d. uppt\u00f8kur fra\u0301 degnum ta\u0301 D.A.D. vo\u0301r\u00f0u hei\u00f0ra\u00f0ir vi\u00f0 serligu hei\u00f0ursl\u00f8nini a\u0301 Nordic Music Awards i\u0301 Keypmannahavn og si\u0301\u00f0an fo\u0301ru vi\u00f0 flogfari til A\u030arhus, har teir fo\u0301ru beint a\u0301 pallin til eina u\u0301tselda konsert."}, {"text_idx": "#000020", "text": "Jesper grei\u00f0ur fra\u0301, at bo\u0301lkurin sja\u0301lvur framlei\u00f0ir DVD\u2019ina. Hetta er sera hart, men eisini spennandi arbei\u00f0i. Men nu\u0301, teir hava siti\u00f0 fleiri vikur i\u0301 framlei\u00f0sluh\u00f8lunum vi\u00f0 n\u00f8sini ni\u00f0ri\u00f0 i\u0301 einum ljo\u0301\u00f0blandingarpulti, er ta\u00f0 fra\u0301li\u0301kt at sleppa burtur u\u0301r hesum og fara til F\u00f8royar saman vi\u00f0 konuni, sigur Jesper, sum gle\u00f0ir seg."}, {"text_idx": "#000021", "text": "Fyri eini viku si\u0301\u00f0an var avdu\u0301ka, at ein onnur av st\u00f8rstu donsku rokkstj\u00f8rnunum Simon Kvamm kemur til F\u00f8royar fyri at luttaka a\u0301 Planet Awards."}, {"text_idx": "#000022", "text": "Fri\u0301ggjakv\u00f8ldi\u00f0 gj\u00f8rdist eitt ta\u00f0 besta rokkkv\u00f8ldi\u00f0 a\u0301 Roskilde Festivalinum nakranti\u0301\u00f0. Tri\u0301ggjar o\u0301fatiliga go\u0301\u00f0ar framf\u00f8rslur a\u0301 appilsingula pallinum av Audioslave, Black Sabbath og D:A:D metta\u00f0u v\u00e6l."}, {"text_idx": "#000023", "text": "Allir rokkelskarar kundu trygt leggja seg mettir og v\u00e6l settir at sova klokkan try\u0301 i\u0301 na\u0301tt. Audioslave gj\u00f8rdu ta\u00f0 sum Velvet Revolver ikki megna\u00f0i, nevniliga at vi\u0301sa at bo\u0301lkurin er anna\u00f0 og meira enn Rage Against the Machine vi\u00f0 Soundgarden sangara."}, {"text_idx": "#000024", "text": "Black Sabbath go\u0301vu a\u0301hoyrarunum eina fer\u00f0 i\u0301 ti\u0301 minni kenda partinum av teirra lagaskatti. D:A:D sparka\u00f0u reyv vi\u00f0 einum herligum rokksjovi."}]